Roses .tye-died- roses in Forked River, NJ - SUNFLOWERS FLORIST
45.-tie-dye 6 Rose in a vase $85.-12- tie-dye Roses in a vase. $160.-18 tie-dye Roses in a vase. Vases mTye-died roses Vased with filler and a bow
Tiedye Rose In A Vase, Tiedye Roses In A Vase, Tiedye Roses In A Vase Vases May Vary. Pagina 438 van 488
uitvergroot.jpg (180.13 KiB) 2515 keer bekeken
Ontmeren JvO ca april 1954.jpg (226.35 KiB) 2341 keer bekeken
Roebiah vertrek Mobile 5-9-1948.jpg (85.41 KiB) 2161 keer bekeken
Poelau Tello 22-11-1929 De Schelde.jpg (176.71 KiB) 1624 keer bekeken Skokkende nuwe wending in die Caster Semenya sage
There's a shocking new twist in the Caster Semeya saga, which has been largely ignored by the South African press, says KOOS KOMBUIS
Teen hierdie tyd weet almal seker wie is Caster Semenya. Sy was vir ‘n paar minute in Augustus bekend as Suid-Afrika se nuwe wonder-atleet toe sy ‘n goue medalje gewen het in die 800 meter vir vroue by die wêreldkampioenskappe.
Haar borskas het egter skaars die lint gebreek, of kontroversie het sy lelike kop uitgesteek. Tot vandag toe is niemand seker wat eerste die herrie veroorsaak het nie: die feit dat haar van met die woord “semen” begin, of die feit dat, toe sy haar mond oopmaak om die pers te woord te staan, sy skielik soos Tom Waites geklink het?
Hoe dit ook al sy – en alle grappies op ‘n stokkie – die verhaal van Caster Semenya is seker los-hande die hartseerste storie in die ganse geskiedenis van Suid-Afrikaanse sport. Dis hartseerder as die keer toe Mary Decker per ongeluk gepootjie is deur Zola Budd. Dis hartseerder as Jack van der Schyff se verbroude stelskop in 1955. Dis selfs hartseerder as Bafana Bafana se afrigter-sage.
Ek wil nie hier die hele potsierlike sirkus rondom Caster se atletiekloopbaan weer beskryf nie, dit was immers voorbladnuus in Suid-Afrika vir maande lank. Daar is egter ‘n nuwe kinkel in die kabel, so to speak. Caster se storie het vandeesmaand ‘n skokkende nuwe wending geneem, toe die voormalige (en hoogs omstrede) WNNR-navorser Anthony Turton in ‘n lesing in die Kaap beweer het dat die chemiese pesbeheermiddel DDT, wat algemeen gebruik word teen malaria-muskiete in Suid-Afrika se noordelike provinsies, verantwoordelik is vir seksuele geboortedefekte by baba’s in onder andere die Limpopo-provinsie. (Die Limpopo-provinsie is natuurlik algemeen bekend as Caster Semenya se geboorteplek.)
Die reaksie op Turton se toespraak was ietwat louwarm, maar, wat min mense geweet het, was dat die TV-program Carte Blanche toe reeds druk agter die skerms besig was met hul eie joernalistieke ondersoek na die fenomeen.
Ek het die opspraakwekkende TV-onthulling – op verlede Sondag se uitsending – met afgryse sit en dophou. Deur die jare het Carte Blanche al vele onheile in ons samelewing aan die kaak gestel, maar Sondagaand se show het die koek gevat.
Volgens navorser Dr Riana Bornman, ekspert in andrologie, is daar nou vir die eerste keer klinkklare wetenskaplike bewyse dat DDT nie slegs vir ‘n swetterjoel siektes en mediese probleme oor die hele wêreld verantwoordelik is nie, maar definitief verbind kan word met die feit dat ‘n ongelooflike ELF PERSENT van baba’s wat getoets is in die Limpopo-streek gebore word met die mees onooglike urologiese defekte.
As dit waar is – en watter rede het ons om hierdie eksperts te betwyfel? – het die stomme Caster van kindsbeen af nooit ‘n regverdige kans in die lewe gehad nie!
Almal stem weliswaar nie met Turton en Bornman saam nie. Soos die blogger “crispyduck” ewe sarkasties beweer op 24.com se “answerit”-bladsy: “DDT was used for years…and it was sprinkled in every house I ever played in as a child…and I do not have any balls…and neither did any of my girlfriends.”
Maar, hoe dit ook al sy, die klip is in die bos. Ons sal so vinnig as moontlik met ‘n oplossing vir hierdie situasie vorendag moet kom, want Suid-Afrika kan eenvoudig nie nog sulke menslike tragedies soos dié van Caster Semenya bekostig nie.
Lees verlede week se rubriek. En die week voor verlede week.